דפנה זילברג

דפנה זילברג (נולדה ב-1982) היא מחזאית ובמאית תיאטרון ישראלית.

== ביוגרפיה ==
גדלה בשכונת רמת אביב ג' בתל אביב, ששימשה בסיס לסדרה שביים סבה, יואל זילברג<ref name=":2"></ref>, ולטענתה "הרסה לה את הילדות". כבר מגיל צעיר הפגינה כישורי בימוי, ובכיתה א' הפעילה את הילדים שהוזמנו למסיבת יום ההולדת שלה, ובהמשך הייתה יוצרת לעצמה הצגות בתיאטרון בובות שבנה לה אביה<ref></ref>.

בעלת תואר ראשון בקולנוע במסלול תסריטאות ותואר שני בבימוי תיאטרון. את שני התארים סיימה בהצטיינות באוניברסיטת תל אביב. ב-2014 השתתפה במעבדת הבמאים של מרכז לינקולן<ref></ref>.

החל משנת 2023 מכהנת כראש מסלול בימוי בחוג לאמנות התיאטרון באוניברסיטת תל אביב. חברה בארגון היוצרים העצמאיים בתיאטרון אי"ב<ref></ref> ומלמדת בבית הספר למשחק גודמן<ref></ref>.

== הצגות שביימה ==
* דרושה אמא! - פסטיבל בת ים הבינלאומי לתיאטרון רחוב, 2010
* בתיאטרון - מחזה מקורי של זילברג על פי סיפור קצר מאת אסף ציפור במסגרת פסטיבל תיאטרון קצר 13, 2010
* של מי החיים האלה בעצם?&nbsp;- מחזה מאת בריאן קלארק העוסק בהמתות חסד. הבימה, 2012.
* תמונות מהוצאה להורג - מחזה מאת הווארד בארקר. גודמן - בית ספר למשחק בנגב, 2013.
* אגדות מיערות וינה - מאת אדן פון הורבאט כפרויקט גמר לתואר שני. אוניברסיטת תל אביב, 2013.
* תורת הזרע&nbsp;- תיאטרון דוקומנטרי על פי קטלוגים של בנקי זרע ישראליים. ההצגה הופיעה בפסטיבל STOFF בשוודיה, בפסטיבל תיאטרון יהודי בדרזדן ובפסטיבל Festiborg בנורווגיה. תיאטרון תמונע, 2014.
* דרקון הזהב - מחזה מאת רולנד שימלפפניג בהפקה בתמיכת מכון גתה, בו מגלמים חמישה שחקנים 17 דמויות. פסטיבל עכו, 2014<ref></ref>
* בייבי - מאת אמנדה וויטינגטון. סטודיו יורם לוינשטיין, 2015.
* כרטיס לקרקס - תיאטרון דוקומנטרי על פי פרוטוקול של דיון ועדת הפנים בכנסת בראשותה של מירי רגב. תיאטרון תמונע, 2015<ref name=":1" />.
* הניצוד - מאת מרטין שפר. גודמן - בית ספר למשחק בנגב, 2016.
* אופוריה - העיר השמחה בעולם - מחזה מאת נבו זיו בהשתתפותו של אמיר בנאי בן ה-13 במסגרת פסטיבל חיפה להצגות ילדים, 2016.
* אדיפוס שמדיפוס - מחזה פרי עטה של זילברג על אם יהודייה חונקת בניו יורק של פעם, היורדת לחיי בנה, שהושפע מיצירות של וודי אלן ופיליפ רות. תיאטרון יידישפיל, 2017<ref name=":0" />
* תדגימי - דרמת בית משפט תיעודית על פי פרוטוקולים מדיון משפטי מ-2008 בו ביקשו שופטי בית המשפט המחוזי בירושלים מקורבן אונס בת 16 להדגים על רצפת בית המשפט את התנוחות שבהן נאנסה<ref name=":1" />.
* ברטוד ואגנס - מחזה מאת נועה לזר-קינן במסגרת פסטיבל מחזאות ישראלית מקורית. הבימה, 2018<ref></ref>
* גן הדובדבנים - תרגום של רועי חן למחזה של צ'כוב בהשתתפות תלמידי תוכנית המצטיינים במשחק של אוניברסיטת תל אביב, 2019<ref></ref>
* אמא מאוהבת - קומדיה מאת אפי כהן בכיכובם של חנה לסלאו ואקי אבני. תיאטרון באר שבע, 2020<ref></ref>
* קב"ן - מחזה שכתב בעלה של זילברג, נבו זיו, זמן קצר לפני מותו, ומגוללת את סיפורו של קב"ן ביחידה על גבול עזה. ההצגה נבחרה כאחת מ-13 הצגות שייצגו את ישראל באירועי "ישרא-דרמה" של משרד התרבות והספורט ומשרד החוץ, במסגרתם מנהלי תיאטראות ופסטיבלים, במאים ויוצרים מרחבי העולם צפו באופן מקוון בהפקות ישראליות. הבימה, 2021<ref></ref>
* ברוכים הבאים לגיהנום - קומדיה מאת רמי ורד בכיכובם של אבי קושניר ויורם טולדנו. בית לסין, 2022<ref></ref>
* עד שהמוות יפגיש בינינו - קומדיה רומנטית פרי עטה של זילברג עם נועה לזר קינן. תיאטרון באר שבע, 2024<ref></ref><ref name=":2" />
* איש הגשם - מחזה המבוסס על הסרט בתיאטרון הקאמרי, בו משחקים בתפקידים הראשיים דביר בנדק ודן שפירא<ref></ref>

== פרסים ==
* ההצגה "תדגימי" זיכתה את זילברג בפרס במאית השנה של קיפוד הזהב<ref></ref>. מוזיאון תל אביב, 2017.

== חיים אישיים ==
סבא רבא של דפנה, בן ציון זילברג, היה שחקן ובמאי בתיאטרון הפועלים "האוהל", וסבה היה הבמאי יואל זילברג<ref name=":0" />.

זילברג הייתה נשואה למחזאי, סופר, עיתונאי ועורך ב"ידיעות אחרונות" נבו זיו, שהלך לעולמו ממחלת הסרטן בשנת 2021 בגיל 43. אם לשני ילדים ומתגוררת בתל אביב.

== קישורים חיצוניים ==

== הערות שוליים ==

קטגוריה:במאיות תיאטרון ישראליות
קטגוריה:מחזאיות ישראליות
קטגוריה:משפחת זילברג
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:במאי תיאטרון ישראלים
קטגוריה:מחזאים ישראלים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראליות שנולדו ב-1982
קטגוריה:ישראלים שנולדו ב-1982